ddrg/super_eurlex huggingface dataset:
KOMMISSIONENS FORORDNING (EF) Nr. 2567/95 af 31. oktober 1995 om fastsættelse af støttebeløb til privat oplagring af tiarmet blæksprutte af arten Loligo patagonica

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2) særlig artikel 16, og

ud fra følgende betragtninger:

Der fastsættes ved Kommissionens forordning (EF) nr. 1690/94 (3) gennemførelsesbestemmelser om ydelse af støtte til privat oplagring af visse fiskerivarer;

det fastsættes ved Kommissionens forordning (EF) nr. 2896/94 (4), at der ved beregningen af finansieringsomkostninger i forbindelse med interventioner i form af opkøb, oplagring og afsætning skal anvendes en rentesats på 6 %;

gennemsnitsprisen for tiarmet blæksprutte af arten Loligo patagonica har gennem længere tid ligget under 85 % af orienteringsprisen;

der må derfor fastsættes et støttebeløb til privat oplagring af den pågældende vare;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

1. Støtte til privat oplagring som omhandlet i artikel 16 i forordning (EØF) nr. 3759/92 ydes for de mængder af Loligo patagonica, der blev udbudt til salg i perioden 1. marts til 31. maj 1995, op til en maksimal mængde på 1 352 tons.

2. Støtten for en maksimal oplagringsperiode på tre måneder er på 46 ECU/ton nettovægt for den første måned og på 23 ECU/ton nettovægt for den anden og tredje måned.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 179 af 13. 7. 1994, s. 4.

(4) EFT nr. L 305 af 30. 11. 1994, s. 12.
KOMMISSIONENS FORORDNING (EF) Nr. 2547/95 af 30. oktober 1995 om ændring af forordning (EØF) nr. 2921/90 om ydelse af støtte til skummetmælk med henblik på fremstilling af kasein og kaseinater

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1538/95 (2), særlig artikel 11, stk. 3, og

ud fra følgende betragtninger:

Ved artikel 2, stk. 1, i Kommissionens forordning (EØF) nr. 2921/90 (3), senest ændret ved forordning (EF) nr. 1638/95 (4), fastsættes støtten for skummetmælkspulver, der er forarbejdet til kasein eller kaseinater; i betragtning af udviklingen på markedet for disse produkter og på markedet for skummetmælkspulver bør støttebeløbet nedsættes;

Forvaltningskomitéen for Mælk og Mejeriprodukter har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I artikel 2, stk. 1, i forordning (EØF) nr. 2921/90 ændres »6,75 ECU« til »6,25 ECU«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 148 af 30. 6. 1995, s. 17.

(3) EFT nr. L 279 af 11. 10. 1990, s. 22.

(4) EFT nr. L 133 af 17. 6. 1995, s. 4.
KOMMISSIONENS FORORDNING (EF) Nr. 2545/95 af 30. oktober 1995 om ændring af forordning (EØF) nr. 2026/92 om gennemførelsesbestemmelser for den særlige forsyningsordning for Madeira vedrørende olivenolie og om udarbejdelse af opgørelsen over forsyningsbehovene

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 2417/95 (2), særlig artikel 10, og

ud fra følgende betragtninger:

Kommissionens forordning (EØF) nr. 2026/92 af 22. juli 1992 om gennemførelsesbestemmelser for den særlige forsyningsordning for Madeira vedrørende olivenolie og om udarbejdelse af opgørelsen over forsyningsbehovene (3), senest ændret ved forordning (EF) nr. 2661/94 (4), har fastlagt den foreløbige opgørelse over forsyningsbehovene på Madeira for olivenolie i perioden 1. november 1994 til 31. oktober 1995; for at Madeira kan få forsyninger af olivenolie i produktionsåret 1995/96, må der fastlægges en foreløbig opgørelse over forsyningsbehovene i perioden 1. november 1995 til 31. oktober 1996;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I forordning (EØF) nr. 2026/92 foretages følgende ændringer:

1) I artikel 1, stk. 1, første afsnit, ændres »perioden 1. november 1994 til 31. oktober 1995« til »perioden 1. november 1995 til 31. oktober 1996«.

2) Bilaget affattes som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 1.

(2) EFT nr. L 248 af 14. 10. 1995, s. 39.

(3) EFT nr. L 207 af 23. 7. 1992, s. 18.

(4) EFT nr. L 284 af 1. 11. 1994, s. 31.

BILAG

Foreløbig opgørelse over forsyningsbehovene på Madeira for olivenolie i perioden 1. november 1995 til 31. oktober 1996

>TABELPOSITION>
KOMMISSIONENS FORORDNING (EF) Nr. 2542/95 af 30. oktober 1995 om den foreløbige forsyningsopgørelse for olivenolie for De Kanariske Øer i forbindelse med den særlige ordning, der er fastsat i artikel 2 og 3 i Rådets forordning (EØF) nr. 1601/92

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2417/95 (2), særlig artikel 3, stk. 4, og

ud fra følgende betragtninger:

I Kommissionens forordning (EF) nr. 2790/94 af 16. november 1994 om fælles gennemførelsesbestemmelser til Rådets forordning (EØF) nr. 1601/92 om særlige foranstaltninger for visse landbrugsprodukter til fordel for De Kanariske Øer (3), ændret ved forordning (EF) nr. 2883/94 (4), er der fastsat fælles gennemførelsesbestemmelser for særlige foranstaltninger for visse landbrugsprodukter til fordel for De Kanariske Øer;

forsyningsopgørelsen for olivenolie for perioden 1. juli til 31. oktober 1995 er fastsat ved Kommissionens forordning (EF) nr. 1705/95 (5);

for at sikre De Kanariske Øer forsyning med olivenolie i hele produktionsåret 1995/96 bør der udarbejdes en supplerende foreløbig forsyningsopgørelse for perioden 1. november 1995 til 31. oktober 1996;

for at undgå en afbrydelse af ordningen bør det fastsættes, at nærværende forordning anvendes fra den 1. november 1995;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Med henblik på anvendelsen af artikel 2 og 3 i forordning (EØF) nr. 1601/92 fastsættes de mængder i den foreløbige forsyningsopgørelse for olivenolieprodukter, der er fritaget for importtold ved indførsel fra tredjelande, eller som der ydes EF-støtte til, som angivet i bilaget til nærværende forordning.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 1. november 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 248 af 14. 10. 1995, s. 39.

(3) EFT nr. L 296 af 17. 11. 1994, s. 23.

(4) EFT nr. L 304 af 29. 11. 1994, s. 18.

(5) EFT nr. L 162 af 13. 7. 1995, s. 15.

BILAG

Foreløbig forsyningsopgørelse for olivenolie for De Kanariske Øer for perioden fra 1. november 1995 til 31. oktober 1996

>TABELPOSITION>

De fastsatte mængder kan overskrides med højst 20 %, såfremt den samlede mængde for alle varer overholdes.
KOMMISSIONENS FORORDNING (EF) Nr. 2523/95 af 27. oktober 1995 om ændring af forordning (EF) nr. 1372/95 om gennemførelsesbestemmelser for ordningen med eksportlicenser for fjerkrækød

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 3, stk. 2, og artikel 8, stk. 12, og

ud fra følgende betragtninger:

Kommissionens forordning (EF) nr. 1372/95 (3) indeholder gennemførelsesbestemmelserne for ordningen med eksportlicenser for fjerkrækød;

der bør foretages en ændring af de særlige adgangsbetingelser for licenser til eksport til visse traditionelle markeder i en overgangsperiode for at lette adgangen for visse produkter;

på baggrund af erfaringerne bør det fastsættes, at de særlige foranstaltninger, som Kommissionen eventuelt træffer i tilfælde af usædvanlige ansøgninger, kan variere fra kategori til kategori og fra destination til destination;

Forvaltningskomitéen for Fjerkrækød og Æg har ikke afgivet udtalelse inden for den af formanden fastsatte frist -

UDSTEDT FØLGENDE FORORDNING:

Artikel 1

I forordning (EF) nr. 1372/95 foretages følgende ændringer:

1) Artikel 3

a) stk. 2, andet afsnit, affattes således:

»Ved eksport af hele kyllinger, der henhører under koderne 0207 21 10 900 og 0207 21 10 190 i nomenklaturen over eksportrestitutioner for landbrugsprodukter til de lande, der er anført i bilag IV, kan der indtil den 30. juni 1996 kun ansøges om eksportlicens af fysiske eller juridiske personer, der over for medlemsstatens myndigheder på tilfredsstillende vis kan dokumentere at have eksporteret mindst 1 000 tons af produkter henhørende under KN-kode 0207, 1602 20, 1602 31 og 1602 39 i hvert af de to kalenderår, der går forud for det år, hvor licensansøgningen indgives.«

b) stk. 4, sidste afsnit, affattes således:

»Foranstaltningerne kan variere fra kategori til kategori og fra destination til destination.«

2) Bilag IV affattes som angivet i bilaget til nærværende forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 77.

(2) EFT nr. L 349 af 31. 12. 1994, s. 105.

(3) EFT nr. L 133 af 17. 6. 1995, s. 26.

BILAG

»BILAG IV

Armenien

Aserbajdsjan

Georgien

Rusland

Usbekistan

Tadsjikistan

Angola

Saudi-Arabien

Kuwait

Bahrain

Qatar

Oman

De Forenede Arabiske Emirater

Jordan

Yemen

Libanon

Iran«
KOMMISSIONENS FORORDNING (EF) Nr. 2529/95 af 27. oktober 1995 om ændring af forordning (EØF) nr. 1558/91 om gennemførelsesbestemmelser for producentstøtteordningen for produkter forarbejdet på basis af frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 3, stk. 4, og

ud fra følgende betragtninger:

Ifølge artikel 13, stk. 2, andet afsnit, i Kommissionens forordning (EØF) nr. 1558/91 (3), senest ændret ved forordning (EF) nr. 1838/95 (4), udbetales den fremskyndede støtte til forarbejdningsvirksomheden senest 30 dage efter indsendelsen af ansøgningen; det har i visse medlemsstater været vanskeligt at overholde denne frist på grund af de administrative procedurer; derfor bør der være mulighed for at forlænge den efter en behørigt begrundet ansøgning fra en medlemsstat;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

I artikel 13, stk. 2, i forordning (EØF) nr. 1558/91 indsættes som tredje afsnit:

»Efter anmodning fra en medlemsstat kan ovennævnte frist forlænges til 45 dage med Kommissionens samtykke, hvis den ikke kan overholdes af behørigt begrundede kontrolmæssige årsager«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 144 af 8. 6. 1991, s. 31.

(4) EFT nr. L 177 af 28. 7. 1995, s. 2.
KOMMISSIONENS FORORDNING (EF) Nr. 2522/95 af 27. oktober 1995 om ændring af forordning (EF) nr. 1371/95 om gennemførelsesbestemmelser for ordningen med eksportlicenser for æg

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 3, stk. 2, og artikel 8, stk. 13, og

ud fra følgende betragtninger:

Kommissionens forordning (EF) nr. 1371/95 (3) indeholder gennemførelsesbestemmelserne for ordningen med eksportlicenser for æg;

erfaringerne har vist, at det er nødvendigt at afkorte licensernes gyldighedsperiode; endvidere bør de særlige foranstaltninger, som Kommissionen eventuelt træffer i tillfælde af usædvanlige ansøgninger, kunne variere fra kategori til kategori og fra destination til destination;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -

UDSTEDT FØLGENDE FORORDNING:

Artikel 1

I forordning (EF) nr. 1371/95 foretages følgende ændringer:

1) Artikel 2, stk. 1 affattes således:

»1. Eksportlicensen er gyldig fra udstedelsesdatoen, jf. artikel 21, stk. 1, i forordning (EØF) nr. 3719/88, indtil udgangen af den tredje måned efter udstedelsesmåneden.«

2) Artikel 3, stk. 4, sidste afsnit, affattes således:

»Foranstaltningerne kan variere fra kategori til kategori og fra destination til destination.«

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 282 af 1. 11. 1975, s. 49.

(2) EFT nr. L 349 af 31. 12. 1994, s. 105.

(3) EFT nr. L 133 af 17. 6. 1995, s. 16.
KOMMISSIONENS FORORDNING (EF) Nr. 2524/95 af 27. oktober 1995 om fastsættelse af Fællesskabets produktionspriser for nelliker og roser ved anvendelse af importordningen for visse af blomsterdyrkningens produkter med oprindelse i Cypern, Israel, Jordan og Marokko

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4088/87 af 21. december 1987 om betingelserne for anvendelse af præferencetold ved indførsel af visse af blomsterdyrkningens produkter med oprindelse i Cypern, Israel, Jordan og Marokko (1), ændret ved forordning (EØF) nr. 3551/88 (2), særlig artikel 5, stk. 2, litra a), og

ud fra følgende betragtninger:

Efter artikel 3 i forordning (EØF) nr. 4088/87 fastsættes Fællesskabets produktionspriser for enkelt- (standard) og mangeblomstrede (spray) nelliker og stor- og småblomstrede roser, der anvendes i perioder på to uger, to gange om året, inden den 15. maj og inden den 15. oktober; efter artikel 1 i Kommissionens forordning (EØF) nr. 700/88 af 17. marts 1988 om visse gennemførelsesbestemmelser for ordningen med indførsel til Fællesskabet af visse af blomsterdyrkningens produkter med oprindelse i Cypern, Israel, Jordan og Marokko (3), senest ændret ved forordning (EØF) nr. 2917/93 (4), bestemmes priserne for roser på grundlag af gennemsnittet af de daglige noteringer, der er konstateret for ledesorter af kvalitetsklasse I i de foregående tre år på de markeder, der er repræsentative for produktionen; for nelliker fastsættes disse priser på samme betingelser for typerne standard og spray; noteringer, der afviger 40 % og derover fra den gennemsnitlige notering, der er konstateret på samme marked i den samme periode i de foregående tre år, indgår ikke i bestemmelsen af gennemsnittet;

Fællesskabets produktionspriser i perioder på to uger til 9. juni 1996 bør bestemmes på grundlag af oplysninger fra medlemsstaterne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Levende Planter og Blomsterdyrkningens Produkter -

UDSTEDT FØLGENDE FORORDNING:

Artikel 1

Fællesskabets produktionspriser for stor- og småblomstrede roser og enkelt- (standard) og mangeblomstrede (spray) nelliker, som omhandlet i artikel 3 i forordning (EØF) nr. 4088/87, i perioder på to uger fra 6. november 1995 til 9. juni 1996, er fastsat i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 382 af 31. 12. 1987, s. 22.

(2) EFT nr. L 311 af 17. 11. 1988, s. 1.

(3) EFT nr. L 72 af 18. 3. 1988, s. 16.

(4) EFT nr. L 264 af 23. 10. 1993, s. 33.

BILAG

>TABELPOSITION>
KOMMISSIONENS FORORDNING (EF) Nr. 2527/95 af 27. oktober 1995 om ændring af forordning (EØF) nr. 2568/91 om kendetegnene for olivenolie og olie af olivenpresserester og de i den forbindelse anvendte metoder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 136/66/EØF af 22. september 1966 om oprettelse af en fælles markedsordning for fedtstoffer (1), senest ændret ved akten vedrørende Østrigs, Finlands og Sveriges tiltrædelse, og ved forordning (EF) nr. 3290/94 (2), særlig artikel 35a, og

ud fra følgende betragtninger:

Kommissionens forordning (EØF) nr. 2568/91 (3), senest ændret ved forordning (EF) nr. 656/95 (4), indeholder blandt andet definitioner af de organoleptiske kendetegn for jomfruolie og metoden for vurdering af disse kendetegn;

der er fastsat en gradvis aftagende tolerance for bedømmelsen af bestemte typer jomfruolie; denne tolerance omfatter den statistiske forskel, for så vidt angår tallene for metodens repeterbarhed og reproducerbarhed, mellem analyseresultatet og den forskriftsmæssige grænse; på grundlag af de indhøstede erfaringer i så henseende og som følge af de igangværende undersøgelser, bl.a. ved Det Internationale Olivenolieråd, bør den nuværende tolerance anvendes, indtil disse undersøgelser er afsluttet;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I punkt 10.2 i bilag XII til forodning (EØF) nr. 2568/91 affattes syvende afsnit således:

»Angivelse af resultaterne: Den tilsynsførende bestemmer på grundlag af gennemsnitskarakteren den kategori, hvori prøven klassificeres, på grundlag af grænserne i bilag I. Med henblik herpå anvender den tilsynsførende:

- i produktionsåret 1992/93 en tolerance på + 1,5

- fra produktionsåret 1993/94 en tolerance på + 1

hvis gennemsnitskarakteren er på 5 point eller derover.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 27. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. 172 af 30. 9. 1966, s. 3025/66.

(2) EFT nr. L 349 af 31. 12. 1994, s. 105.

(3) EFT nr. L 248 af 5. 9. 1991, s. 1.

(4) EFT nr. L 69 af 29. 3. 1995, s. 1.